**Тақырыбы: Ана-өмір,ана-гүл**

Әдемі әуенмен залға балалар кіріп, жарты шеңберге тұрады.

**Жүргізуші:**

Біз ғана емес қадір тұтқан бабалар.

Аналардан туған не бір даналар.

Ана деген тіршіліктің тірегі,

Армысыздар, қасиетті аналар!

- Құрметті аналар, әжелер сіздерді 8 наурыз Халықаралық әйелдер күнімен құттықтаймыз! Баршаңызға денсаулық және бақыт тілеймін

Уважаемые мамы, бабушки поздравляем вас с Международным женским день 8 марта! Желаю всем здоровья и счастье.

-Балалар бүгінгі мереке кімдерге арналады? **Аналарға**  
Жүргізуші: - Ал енді біздің бүлдіршіндеріміздің аналарға арнап өз өнерлерін көрсетсін.**Ән: «Айналайын ақ мамам»**Ендігі кезекті балалардың тақпақтарына берейік:

**1. Айша:** Әр сөзіңді жаттағам,

Жүрегімде сақтаған.

Анашым деп мақтанам,

Айналайын, ақ мамам!

2 **.Мәлік:**Елжіреп маған қарайсың,

Асылыңа балайсың.

Ер жеткенде сүйенер,

Тірегің деп санайсың.

-Балалар,тыңдандаршы бізге бір қонақ келе жатқан сияқты.Есікті біреу қақты.

**Сайқымазақ:** Сәлеметсіңдер ме, достар! Сәлеметсіздер ме, қымбатты ата - аналар!  
**Жүргізуші:** Сәлеметсің бе, Сайқымазақ!  
Сайқымазақ: Менің атым Тили Вили. Мен сендерді сонау Америкадан кұттықтауға келдім. Хелоу! Хелоу! Хелоу! (балалардың қолынан ұстап амандасады).  
**Сайқымазақ:** Мен бүгін мереке бойы сендерді күлдіртіп, көңіл күйлеріңді көтеремін. **Сайқымазақ:**  
Ал мен әнді жақсы айтамын, маған микрофон беріңіз, моэстро музыку.  
(музыка ойнайды, сайқымазақ ырғағына қарамай біресе төмен, біресе жоғары **айтады)  
Жүргізуші:** Тили Вили сіз босқа өз тамағыңызды шаршатпаңыз  
Біздің бүлдіршіндеріміздің өнерін тамашалаңыз.

**3. Хақназар:** Мақтанам апа,

Шат әнім апа.

Өзіңе тақпақ,

Жаттадым апа.

4**.Алина:** Мені өсірген апатай,

Еңбегің де зор екен.

Құтты болсын апатай,

Құтты болсын мерекең.

**Жүргізуші:**Балалар, қазір қандай жыл мезгілі? –Көктем. Көктемде ауа райы қандай болады? –Күн жылынады,қар ериді,гүлдер бүршік жарады. Олай болса балалар,бізге келген қонағымыз сіздермен бірге ойын ойнағысы келіп тұр екен.Бұл ойын «Гүл жинау» деп аталады.

Балалар сендерге көп рахмет. **Жүргізуші:** - Ал балалар!  
Ойнайық та күлейік.  
Кәне енді бұрылып  
Би билеуге тұрайық.  
Би: «Арам зам-зам »

Ал енді біздің балаларымыздың тақпақтарын тамашалаңыз.

**5. Алексей:**

Анашым анам,

Келгенше шамам,

Үмітіңді ақтап,

Азамат болам.

**6.** **Айару:** Аяулым менің анашым

Өзіңсің маған жанашыр

Қажетіңе жарасам

Қуанып –ақ қаласың.

**Аналармен ойын:** «Мен баламды қалай еркелетемін»  
Біздің тобымызда өлең айтатын балалар бар.

Өлең: «Біз тәртіпті баламыз»

**Жүргізуші**:Бүлдіршіндеріміз сіздерге сыйлықтарын табыс етсін.  
**Жүргізуші:** - Рахмет, саған сайқымазақ. Сен бүгін бізді қызықтырып жүрдің.  
**Сайқымазақ: -** Иә, біз сондаймыз. Біз көп ойындар, әндер де, билер де білеміз, және біз фокустар көрсете аламыз. Сендерге де қазір фокус көрсетеміз.  
**Фокустар:**Гүлмен. Бір гүлді қорапшаға салып, айтады: «Қазір осы гүл басқа бояумен боянады». Шығарса, боянбапты.  
- Ой, неге боянбайды.  
**Жүргізуші: -** сиқырлы сөздерді айту керек қой. Балалар, қандай сиқырлы сөздерді білесіңдер.  
Балалар айтады.  
**Сайқымазақ:**  
- Фокус, мокус. (Қорапшаның ішіне қараса, ішінде кәмпиттер жатыр екен.) Балалар, қараңдар гүліміз кәмпиттерге айналды.  
Балаларға кәмпиттер таратылады.  
**Жүргізуші:**  
- Құттықтау сөзі ------------------ беріледі.  
- Осымен біздің мерекеміз аяқталды. Қымбатты да аяулы аналар! Мерекелеріңіз құтты болсын! Әлемдегі ең сұлу, ең мейірімді, ең қамқор адам осы отырған сіздер. Дендеріңіз сау, көңілдеріңіз шат болсын, әрқашан аман болайық! Сау болыңыздар!